62020TJ0649_INF
Решение на Общия съд (пети състав) от 5 юли 2023 г. —Съвместно предприятие „Чисто въздухоплаване“/NG
(Дела T‑649/20, T‑721/20 и T‑767/20) (
1
)
„Арбитражна клауза — Седма рамкова програма за действия в областта на научните изследвания и иновациите (FP7) — Споразумения за отпускане на безвъзмездни средства — Липса на оправдателни документи и несъответствие с клаузите в споразумението на част от декларираните разходи — Възстановяване на авансово платените суми — Компетентност на Общия съд — Допустимост — Допустими разходи — Тежест на доказване — Лихви за забава“
1.
Съдебно производство — Сезиране на Общия съд на основание арбитражна клауза — Компетентност на Общия съд, определена единствено от член 272 ДФЕС и арбитражната клауза — Прилагане на националните правила за подсъдността — Изключване
(член 256, параграф 1 и членове 272 и 274 ДФЕС)
(вж. т. 46—48)
2.
Съдебно производство — Сезиране на Общия съд на основание арбитражна клауза — Иск, предявен срещу дружество, което е заличено от търговския регистър — Преценка на правоспособността на това дружество от гледна точка на приложимото национално право — Невъзможност това дружество да отговаря по искове — Пренасяне на арбитражната клауза към едноличния съдружник в него — Допустимост — Компетентност на Общия съд да разгледа иска на основание член 272 ДФЕС
(член 256, параграф 1 и членове 272 и 274 ДФЕС)
(вж. т. 51 и 56—61)
3.
Съдебно производство — Сезиране на Общия съд на основание арбитражна клауза — Иск, предявен срещу дружество, което е заличено от търговския регистър — Пренасяне на арбитражната клауза към едноличния съдружник в него — Компетентност на Общия съд да разгледа искане за издаване на изпълнително основание с цел предявяване на вземанията пред съдилищата на държава членка — Включване — Компетентност на Общия съд да осъди едноличния съдружник да плати тези вземания — Изключване
(член 272 ДФЕС, член 103, параграф 2 от Регламент 2018/1046 на Европейския парламент и на Съвета)
(вж. т. 65 и 67—69)
4.
Бюджет на Европейския съюз — Финансова помощ от Съюза — Задължение на бенефициера да спазва условията за предоставяне на помощта — Договори, сключени в рамките на специална програма за научни изследвания, технологично развитие и демонстрационни дейности — Финансиране, което покрива само действително направените разходи — Доказване на декларираните разходи — Липса — Недопустими разходи
(член 317 ДФЕС)
(вж. т. 87—90, 93—106, 109—118, 121, 122, 125—127, 130—136 и 141—151)
Диспозитив
1)
Съединява дела T‑649/20, T‑721/20 и T‑767/20 за целите на съдебното решение.
2)
Alpha Consulting Service, представлявано от NG, преди прекратяването си е било длъжно да възстанови на съвместно предприятие „Чисто въздухоплаване“ сумата от 56111,31 евро, заедно с лихви за забава от 3,5 % годишно, считано от 26 май 2019 г. до датата на пълното изплащане на задължението, в рамките на споразумението за отпускане на безвъзмездни средства № 271874 по проекта, озаглавен „Wireless/Integrated strain monitoring and simulation system“.
3)
Alpha Consulting Service, представлявано от NG, преди прекратяването си е било длъжно да възстанови на съвместно предприятие „Чисто въздухоплаване“ сумата от 141094,80 евро, заедно с лихви за забава от 3,5 % годишно, считано от 9 юли 2019 г. до датата на пълното изплащане на задължението, в рамките на споразумението за отпускане на безвъзмездни средства № 632506 по проекта, озаглавен „Flexible sensor co-operation for structural health Diagnosis/prognosis“.
4)
Alpha Consulting Service, представлявано от NG, преди прекратяването си е било длъжно да възстанови на съвместно предприятие „Чисто въздухоплаване“ сумата от 168062,23 евро, заедно с лихви за забава от 3,5 % годишно, считано от 13 юли 2019 г. до датата на пълното изплащане на задължението, в рамките на споразумението за отпускане на безвъзмездни средства № 632420 по проекта, озаглавен „FAST impact cross-analysis methodology for Composite leading edge Structures“.
5)
Отхвърля иска за осъждането на NG да изплати задълженията, произтичащи от споразуменията за отпускане на безвъзмездни средства.
6)
NG и съвместно предприятие „Чисто въздухоплаване“ понасят съответно направените от тях съдебни разноски.
(
1
)	ОВ C 433, 14.12.2020 г.